b"\n_START_ARTICLE_\n10 000 met\xc5\xb3 prie\xc5\xa1 Krist\xc5\xb3\n_START_SECTION_\nSiu\xc5\xbeetas\n_START_PARAGRAPH_\nJaunas med\xc5\xbeiotojas D'Lehas gyvena ma\xc5\xbeoje mamut\xc5\xb3 med\xc5\xbeiotoj\xc5\xb3 Jagal\xc5\xb3 gentyje kalnuose. Ram\xc5\xb3 gyvenim\xc4\x85 sudrums\xc4\x8dia kur kas stipresni\xc5\xb3 prie\xc5\xa1\xc5\xb3 antpuolis, per kur\xc4\xaf pagrobiami keletas genties gyventoj\xc5\xb3, kartu ir D'Leho mylimoji, m\xc4\x97lynak\xc4\x97 gra\xc5\xbeuol\xc4\x97, Evolet. D' Lehas su savo kariais i\xc5\xa1siruo\xc5\xa1ia \xc4\xaf \xc5\xbeyg\xc4\xaf, pasiry\xc5\xbe\xc4\x99s \xc4\xafveikti visus sunkumus ir i\xc5\xa1vaduoti savo mergin\xc4\x85, o drauge ir kitus auk\xc5\xa1tesn\xc4\x97s civilizacijos vergov\xc4\x97je laikomus \xc5\xbemones\xe2\x80\xa6\n_START_SECTION_\nFilmavimas\n_START_PARAGRAPH_\nPrad\xc5\xbeioje filmui \xe2\x80\x9e10 000 met\xc5\xb3 prie\xc5\xa1 Krist\xc5\xb3\xe2\x80\x9c scenarij\xc5\xb3 para\xc5\xa1\xc4\x97 re\xc5\xbeisierius Rolandas Emerichas ir kompozitorius Haraldas Klozeris (angl. Harald Kloser). Kai Columbia Pictures scenarijui pritar\xc4\x97, scenaristas D\xc5\xbeonas Orlofas (angl. John Orloff) prad\xc4\x97jo ra\xc5\xa1yti naujos redakcijos scenarij\xc5\xb3. 2005 m. spalio pabaigoje R. Emerichas prad\xc4\x97jo aktori\xc5\xb3 atrank\xc4\x85. \xe2\x80\x9eColumbia Pictures\xe2\x80\x9c, d\xc4\x97l \xc4\xaftempto Sony Pictures Entertainment filmavimo grafiko atsisak\xc4\x97 projekto ir projekt\xc4\x85 per\xc4\x97m\xc4\x97 Warner Bros. 2006 m. vasar\xc4\xaf paskelbta, kad pagrindinius vaidmenis filme atliks Kamila Bele ir Stivenas Streitas. Metju Sehdas (angl. Matthew Sand) antr\xc4\x85 kart\xc4\x85 perdar\xc4\x97 scenarij\xc5\xb3 ir 2006 m. pavasar\xc4\xaf PAR ir Namibijoje prasid\xc4\x97jo filmavimas. Filmavimai taip pat vyko Naujosios Zelandijos Piet\xc5\xb3 saloje."